《初至苍梧有作》
明代·黄公仪

南纪遨游兴不孤，扁舟今始过苍梧。峡中赤水还朝夕，洞里丹砂问有无。

百雉河山成锦绣，千帆榷酤奉征输。邮亭未可逢关吏，漫学终军浪弃繻。

作者简介：黄公仪，字元礼。顺德人。明神宗万历三十七年（一六〇九）举人，十上公车不第。谒上犹教谕，历仕湖广武昌府同知。致政归，年八十二始卒。有《北征草》、《易轩集》、《犹川稿》及《九转佚老堂稿》、《粤州》诸草。清康熙《顺德县志》卷八有传。